《游洞口钓台漫兴》
明代·张天赋

洞口桃花几落开，乾坤人物已尘埃。昔年知是谁持钓，今日还教我坐台。

红树枝头风袅袅，绿杨影里鸟喈喈。狂夫白首长沙客，拂破浮云跨鹤来。

作者简介：张天赋（一四八八—一五五五），字汝德，号叶冈，别号爱梅道人。兴宁人。少负才名，从湛甘泉游，闻性命之学。明世宗嘉靖十一年（一五三二）贡生，为县令祝枝山所赏识。尝讲学于崇正书院，凡三修县志，并与修《广东通志》及《武宗实录》。由拔贡任浏阳丞，署县事。以病乞归。年六十七。有《叶冈诗集》四卷。清咸丰《兴宁县志》卷九有传。张天赋诗，以明嘉靖刊本《叶冈诗集》为底本。